
Súhlas s použitím pozemkov v k.ú. Trnava na rekonštrukciu plynovodu Botanická 
(SPP – distribúcia, a.s.)

	Návrh predkladá:
	
	Návrh spracoval:

	Majetková komisia pri MZ
	
	Ing. Jarmila Jágriková 

	   
	
	Odbor majetkový MsÚ


Spracované dňa : 22. novembra 2021
Zodpovedá : JUDr. Jana Tomašovičová
                     vedúca Odboru majetkového MsÚ

Číslo spisu : 40528/2021
Návrh uznesenia

Mestské zastupiteľstvo mesta Trnava po prerokovaní:

1. Berie na vedomie

vecné bremeno, ktoré vzniklo v prospech SPP - distribúcia, a.s., IČO 35 910 739, Mlynské Nivy 44/b, 825 11 Bratislava podľa plynárenského zákona č.67/1960 Zb. so zahrnutím ochranných pásiem uvedeného vecného bremena, nakoľko v minulosti nebola zákonom určená povinnosť zápisu vecného bremena do pozemkových kníh s tým, že sa jedná rekonštrukciu rozvodov plynu na rovnakých pozemkoch ako pôvodné rozvody vrátane ochranných pásiem na pozemkoch vo vlastníctve Mesta Trnava zapísaných na LV č. 5000 v  k. ú. Trnava, parcely reg. C č. 1635/7, 1635/24, 1635/31, 1635/75, 1635/90, 1635/102, 1635/103, 1635/104, 1635/106, 1635/107, 1635/116, 1635/120, 1635/121, 1635/126, 1635/162, 1635/190, 1635/260, 8762, 8764, a na parc. reg. E č. 1887/34, 1892/1, 1887/51.
2. Súhlasí
s použitím pozemkov vo vlastníctve Mesta Trnava zapísaných na LV č. 5000 v  k. ú. Trnava, parcely reg. "C" č. 1635/7, 1635/24, 1635/31, 1635/75, 1635/90, 1635/96, 1635/102, 1635/103, 1635/104, 1635/106, 1635/107, 1635/116, 1635/120, 1635/121, 1635/126, 1635/162, 1635/190, 1635/260, 8762, 8764, a na parc. reg. E č. 1887/34, 1892/1, 1887/51.

na  uloženie rozvodov plynu v zmysle projektovej dokumentácie schválenej v stavebnom konaní, vo veci stavby  „Rekonštrukcia plynovodov Trnava západ, Botanická, ÚO 02857“ v prospech  SPP - distribúcia, a.s., IČO 35 910 739, Mlynské Nivy 44/b, 825 11 Bratislava.
Mestské zastupiteľstvo súhlasí s použitím pozemkov pri dodržaní podmienok,  uvedených vo vyjadrení Odboru územného rozvoja a koncepcií MsÚ k projektovej dokumentácii , pričom z uvedeného vyjadrenia zdôrazňujú nasledovné požiadavky:

Stavbu je potrebné vopred priestorovo a časovo koordinovať s plánovanými investičnými akciami mesta a s investičnými akciami ďalších správcov inžinierskych sietí na základe ich predchádzajúceho preverenia.

Nevyužité staré rozvody a zariadenia  pri realizácii v maximálnej miere odstrániť.

Rozvody, ktoré zostanú v zemi ako nefunkčné, (ktoré nie je možné odstrániť), žiada Mesto Trnava  zamerať v rámci porealizačného zamerania, ktoré poskytne Mestu Trnava v digitálnej podobe.

3. Schvaľuje
zriadenie odplatného, časovo neobmedzeného vecného bremena na parc. č. 1635/96 spočívajúceho v povinnosti mesta Trnava strpieť na svojom pozemku umiestnenie STL plynovodného potrubia a s tým súvisiacich užívateľských práv, za podmienky dodržania podmienok upresňujúcich realizáciu stavby uvedených v stavebnom povolení, 
za odplatu 330,54 eura v súlade s príkazom primátora č. 2/2021 pri dĺžke siete asi 75,00m.

Správny poplatok spojený s vkladom zodpovedajúceho vecnému bremenu do katastra nehnuteľností hradí oprávnený z vecného bremena.

4. Schvaľuje
zriadenie odplatného, časovo neobmedzeného vecného bremena na pozemku v k. ú. Trnava parc. č. 1635/7 v prospech spoločnosti SPP – distribúcia, a. s., spočívajúceho v povinnosti mesta Trnava strpieť na svojom pozemku umiestnenie skrinky pre uloženie technológie a s tým súvisiacich užívateľských práv, za jednorazovú odplatu vo výške 261,65 eura za 1 novú skrinku, pričom správny poplatok spojený s vkladom zodpovedajúceho vecnému bremenu do katastra nehnuteľností hradí oprávnený z vecného bremena.

5. Ukladá

Mestskému úradu v Trnave
a) Odboru majetkovému
zabezpečiť súvisiace náležitosti

Termín: do 20. 12. 2021

b) Odboru právnemu
pripraviť zmluvu o budúcej zmluve o zriadení vecného bremena na pozemkoch vo vlastníctve Mesta Trnava a predložiť primátorovi mesta na podpis 

Termín : do 31. 3. 2021

c) Odboru právnemu 
po uložení rozvodov uzatvoriť zmluvu o zriadení vecného bremena na pozemkoch vo vlastníctve Mesta Trnava a predložiť primátorovi mesta na  podpis

Termín : do 60 dní po predložení geometrického plánu

Dôvodová správa
Majetková komisia Mestského zastupiteľstva mesta Trnava sa na svojom zasadnutí dňa 24.8.2021 zaoberala žiadosťou SPP-distibúcia,a.s., o súhlas s použitím pozemkov vo vlastníctve mesta Trnava na stavbu "Rekonštrukcia plynovodov Trnava 7, Západ, Botanická, UO 02857"

Majetková komisia odporučila mestskému zastupiteľstvu schváliť uznanie existujúceho zákonného vecného bremena, ale len v prípade, že nové plynovody budú uložené v súbehu s pôvodným plynovodom na rovnakých pozemkoch a v ochranných pásmach pôvodných plynovodov. Boli identifikované 3 nové úseky.

Na rokovaní 5.10.2021 majetková komisia bola informovaná o podmienkach OÚRaK pre realizáciu rekonštrukcie plynovodu. Komisia trvala na odplate za nové úseky plynovodov.

Na pracovnom rokovaní 3.11.2021 sa zástupcovia SPP a MsÚ v Trnave dohodli, že bude spracovaný materiál na rokovanie mestského zastupiteľstva na schválenie uznania existujúceho zákonného vecného bremena, tam kde pri rekonštrukcii plynovodu bude nahradený novým, ktorý bude vedený v súbehu s pôvodným alebo v jeho ochrannom pásme.

V technickej mape mesta nie sú zakreslené všetky rozvody plynu SPP, a preto pracovníci MsÚ nemohli vedieť, že 2 nové časti sú v súbehu s existujúcim rozvodom plynu. Pracovníci SPP zaslali elektronicky mapy k žiadosti a na základe nich sú doplnené aj niektoré ďalšie rozvody plynu do technickej mapy mesta. 

Nová časť rozvodu plynu bude len na 1 časti pozemku v k. ú. Trnava parc. č. 1635/96 s dĺžkou podľa vyjadrenia SPP 75 m, ktorá bude spresnená po realizácii stavby geometrickým plánom. 

V zmysle §14 Zásad hospodárenia je odplata za zriadenie vecného bremena pri dĺžke od 50 do 100 m vrátane vo výške 330,54 eura.   

Bude osadená 1 nová skrinka s uličnou regulačnou zostavou (URZ) na pozemku parc. č. 1635/7 tak, aby nebola v kolízii s plánovanou rekonštrukciou komunikácie Botanická. V zmysle príkazu primátora č. 2/2021 je odplata za časovo neobmedzené vecné bremeno za umiestnenie novej skrinky pre právnické osoby vo výške 261,65 eura.

Majetková komisia na rokovaní 9.11.2021 odporučila mestskému zastupiteľstvu schváliť:

1. uznanie existujúceho zákonného vecného bremena, na pozemkoch parc. č. 1635/7, 1635/24, 1635/31, 1635/75, 1635/90, 1635/102, 1635/103, 1635/104, 1635/106, 1635/107, 1635/116, 1635/120, 1635/121, 1635/126, 1635/162, 1635/190, 1635/260, 8762, 8764 a časti pozemkov parc. reg. E č.  1887/34, 1892/1, 1887/51.  

2. zriadenie odplatného, časovo neobmedzeného vecného bremena na parc. č. 1635/96 spočívajúceho v povinnosti mesta Trnava strpieť na svojich pozemkoch umiestnenie STL plynovodného potrubia a s tým súvisiacich užívateľských práv, za podmienky dodržania podmienok upresňujúcich realizáciu stavby uvedených v stavebnom povolení, pričom správny poplatok spojený s vkladom zodpovedajúceho vecnému bremenu do katastra nehnuteľností hradí oprávnený z vecného bremena.

3. zriadenie odplatného, časovo neobmedzeného vecného bremena na pozemku v k. ú. Trnava parc. č. 1635/7 v prospech spoločnosti SPP – distribúcia, a. s., spočívajúceho v povinnosti mesta Trnava strpieť na svojom pozemku umiestnenie skrinky pre uloženie technológie a s tým súvisiacich užívateľských práv, za jednorazovú odplatu vo výške 261,65 eura za 1 novú skrinku, pričom správny poplatok spojený s vkladom zodpovedajúceho vecnému bremenu do katastra nehnuteľností hradí oprávnený z vecného bremena.

